पाएं अपने शहर की ताज़ा ख़बरें और फ्री ई-पेपरडाउनलोड करें
फंदे से उतारकर पत्नी के शव के उसी की साड़ी से पीछे हाथ बांधने वाले पति के खिलाफ पुलिस ने प्रताड़ना का केस दर्ज किया है। पुलिस का कहना है, पति आए दिन पत्नी को पीटता था। उसी से परेशान होकर उसने जान दी है। पति को गिरफ्तार कर जेल भेज दिया गया है।
अन्नपूर्णा सीएसपी बीपीएस परिहार के अनुसार 30 अप्रैल की रात क्षेत्र की ही रहने वाली पूजा ने फांसी लगा ली थी। रातभर उसका पति से विवाद चलता रहा था। पति उसे कई दिनों से प्रताड़ित करता था। चरित्र शंका करता। आए दिन पीटता था। घटना वाली रात भी पति ने उसे पीटा। गला दबाया और धमकी दी थी। सुबह जब पति उठा, तो पत्नी फंदे पर थी। इस पर पति ने उसका शव उतारा औऱ परंपरा के अनुसार उसके हाथ साड़ी से पीछे से बांध दिए थे। इस पर किसी ने हत्या की शंका कर पुलिस को सूचना दे दी थी। पुलिस ने जांच की, तो शाॅर्ट पीएम रिपोर्ट में आत्महत्या की पुष्टि हुई थी। इसके बाद पुलिस ने पति के खिलाफ केस दर्ज कर लिया है।
शव को खुले हाथ नहीं रखते
पति ने पुलिस से कहा था कि वह जिस समाज से आता है, वहां मौत होने पर शव को खुले हाथ नहीं रखते। शव के हाथ बांध दिए जाते हैं, इसलिए उसने भी शव के हाथ बांध दिए थे। मामले में सीएसपी ने बताया कि पूछताछ में उसका कहना है कि देर रात पति घर पहुंचा था। उसने नशा कर रखा था। रात में पत्नी से विवाद हुआ था। सुबह देखा कि पत्नी फांसी पर लटकी हुई है। उसने उसे तत्काल नीचे उतारा और खुद ही पुलिस को सूचना दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn